Pixelbook el ze un computer portatiłe ibrido zviłupà da Google che ezegue el sistema operativo Chrome OS. El ze stà anunsià el 4 de otobre 2017 e łe vendite łe ze inisiàe el 30 de otobre. El Pixelbook el ze el sucesor del laptop Chromebook Pixel, ła cui produsion ła ze stà interota inte'l 2016, e del Pixel C. El Pixelbook el ga un display touchscreen da che'l consente de utiłizar el dispozidivo come fuse un tablet. El dispozidivo el include anca Google Assistant co un boton dedicà so ła tastiera. El sistema operativo el ze Chrome OS. El dispozidivo el ze conpatibiłe co Pixelbook Pen, na pena projetada par Pixelbook e vendùa separadamente. Come tuti i dispozidivi sertifegai Chrome OS suporta łe aplegasion Android nadivamente. In zonta, grasie a project Crostini, el ga al só interno un sistema GNU/Linux che consente el suporto nadivo ai programi suportai da Linux, come se i fuse programi instałài diretamente inte'l sistema prensipałe.